Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 343/12/4401	Komárno, 12.6.2012
EEČ : 2-30-109-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
dňa 2. mája 2012 v čase o 11.25 hod. v Komárne po ulici Eötvösa riadil osobné motorové vozidlo zn. Daewoo Leganza EČ: XXXXX, pričom ako prechádzal križovatkou s ulicou Kúpeľnou a mienil odbočiť doľava na ulicu Špitálsku, tak v dôsledku toho, že riadne nesledoval situáciu v cestnej premávke, neskoro spozoroval po prechode pre chodcov prechádzajúcu chodkyňu XXXXX, nar. XXXXX, do ktorej narazil ľavou časťou vozidla, následkom čoho poškodená spadla na zem a utrpela otras mozgu a tržnú ranu na hlave, ktoré zranenia si vyžiadali dobu liečenia a práceneschopnosti v trvaní do 21.5.2012, 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník Okresného riaditeľstva Policajného zboru, Okresného dopravného inšpektorátu Komárno vzniesol XXXXX obvinenie pre prečin ublíženia na zdraví podľa § 158 Trestného zákona na skutkovom základe vyplývajúcom z výrokovej časti uznesenia.
	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	
Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Prečinu ublíženia na zdraví podľa § 158 Trestného zákona sa dopustí ten, kto inému z nedbanlivosti ublíži na zdraví tým, že poruší dôležitú povinnosť uloženú mu podľa zákona a potrestá sa odňatím slobody až na jeden rok. 
Za porušenie dôležitej povinnosti sa v danom prípade považuje porušenie ustanovenia § 4 odsek 1 písmeno f) zákona číslo 8/2009 Z. z. o cestnej premávke (dať prednosť chodcom prechádzajúcim cez prechod pre chodcov).
Obvinený sa k spáchaniu skutku doznal a vyhlásil, že skutok spáchal, uvedené prehlásenie spravil slobode, vážne a zrozumiteľne a k uvedenému postupu udelil svoj súhlas.
Obvinený učinil opatrenie smerujúce k náhrade škody v podobe ohlásenia dopravnej nehody príslušnej poisťovni. Okrem tejto povinnosti poskytol poškodenej jednorázové odškodnenie.
Obvinený nebol doposiaľ súdne trestaný.
S prihliadnutím na jeho doterajší život a na okolnosti prípadu ako i na to, že učinil opatrenie smerujúce k náhrade škody, považujem podmienečné zastavenie trestného stíhania za dôvodné.
S poukazom na vyššie uvedené skutočnosti bolo na mieste rozhodnúť tak, ako je to uvedené vo výrokovej časti uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka